Danas se navršava tri decenije od nesreće koja se dogodila u „Aleksinačkim rudnicima“ u kojoj je poginulo 90 rudara, prenosi list „Politika“.

Politika podseća da je 17. novembra 1989. godine u 11.59 došlo do velike eksplozije u kojoj je, prema prvim informacijama, ostalo zatrpano u rudniku oko stotinu ljudi. Sumnja se da je eksplodirao metan ali ta informacija do danas nije potvrđena.

Politika navodi da je 90 poginulih rudara iza sebe ostavilo 135 dece, a pronalaženje posmrtnih ostataka trajalo je sve do polovine decembra 1989. godine.